มีอาการปวดท้องแสบท้องเป็นเวลาเวลาไม่ค่อยหิวข้าวแล้วก็จะปวดหัวเมื่อเวลาหันหน้าเร็วบางทีนอนยุพอลุกขึ่นปับก็ล่วงลงมามันเกิดจากสาเหตุอะไรคับ(อาการนี้เป็นของผู้หญิ​งน้ะคับ)​
สวัสดีค่ะ จากที่เล่ามาน่าจะเป็นอาการของกระเพาะอาหารอักเสบนะคะ ซึ่งสามารถเกิดได้จากหลายสาเหตุ เช่น การรับประทานยาแก้ปวด, ความเครียด, การดื่มแอลกอฮอล์หรือคาเฟอีนปริมาณมาก, การติดเชื้อเฮลิโคแบคเตอร์ ไดโลไร เป็นต้นโดยทั่วไปการรักษานอกจากใช้ยาลดกรด หรือยายับยั้งการหลั่งกรดในกระเพาะอาหารแล้ว หากมีสาเหตุตามข้างต้น ควรมีการปรับเปลี่ยนหรือกำจัดสาเหตุนั้นๆด้วยค่ะส่วนการปรับพฤติกรรมที่ช่วยให้โรคกระเพาะอาหารอักเสบดีขึ้น ได้แก่ การรับประทานอาหารตรงเวลา รับประทานอาหารที่รสไม่จัด หลีกเลี่ยงชากาแฟและแอลกอฮอล์ ดื่มน้ำเปล่าและออกกำลังกายเพิ่มขึ้นค่ะส่วนการปวดศีรษะขณะที่เปลี่ยนท่าทาง จะระบุสาเหตุที่ชัดเจนไม่ได้นะคะ แต่หากเป็นลักษณะมึนศีรษะ อาจเกิดจากสาเหตุต่างๆ เช่น ภาวะขาดน้ำ, ความผิดปกติของประสาทหู เป็นต้นแนะนำให้ดื่มน้ำเปล่าเพิ่มขึ้น และขยับเปลี่ยนท่าทางช้าลงนะคะหากปรับเปลี่ยนพฤติกรรมแล้วไม่ดีขึ้น แนะนำให้พบแพทย์เพื่อรับการรักษาอย่างเหมาะสมต่อไปค่ะ